section_heading: Razvoj projekta
paragraph_text: Prema Lynchu, uvodna scena filma u kojoj Fred Madison čuje riječi "Dick Laurent je mrtav" kroz portafon se zbilja dogodila u njegovoj kući. Tijekom snimanja, publicistkinja Deborah Wuliger došla je na ideju psihogene fuge koje su Lynch i Gifford naknadno ubacili u film. Lynch se prisjeća: "Osoba koja pati od toga u svom umu kreira potpuno novi identitet, nove prijatelje, novi dom, novo sve - u potpunosti zaborave na svoje prethodno 'ja'".